**Упутства за понашање у случају олуја и удара грома**

*За вријеме јаких олуја потребно је предузети следеће мјере уколико сте у затвореном простору:*

* Обезбједити све објекте који могу да одлете усљед јаког вјетра и изазову материјалну штету или повриједе грађане;
* Обезбједити све прозоре и спољња врата и затворити унутрашња врата;
* Избјегавати контакт са кухињским и купатилским славинама, радијаторима и другим металним предметима, будући да су добри проводници;

*Уколико сте на отвореном простору примјените сљедеће мјере:*

* Склоните се од било каквих високих структура (јарбола, стубова, торњева) и имајте у виду да је сигурно растојање једнако висини структуре;
* Избјегавајте високе конструкције, високо дрвеће, ограде, телефонске каблове и електричне водове;
* Покушајте да пронађете заклон у згради или у аутомобилу, а ако то није могуће сједите на земљу;
* Избјегните стајање у близини зграда или аутомобила у које не можете да уђете као у заклон;
* Уколико сте у шуми заштите се испод грана ниског дрвећа - никад немојте стајати испод високог дрваћа на отвореном простору;
* Избјегавајте отворена поља, врхове брда и планина, обале, јаркове и друга влажна мјеста;
* Не прелазите преко воде, не пливајте;
* Немојте држати кишобран или друге металне предмете у рукама ( штапове за голф, штапове за пецање и слично )
* Избјегавајте да будете у близини металних објеката, бицикала, опрема за камповање и слично;
* Немојте стајати усправно, чучните или се макар сагните, не додирујући земљу рукама, а ако сте у групи држите растојање од 5 метара између себе;

*Уколико се нађете у аутомобилу за вријеме јаке олује:*

* Зауставите аутомобил поред пута даље од електроводова и дрвећа које може пасти на аутомобил;
* Останите у аутомобилу и упалите позициона свјетла док не прође олуја;
* Затворите прозоре и не додирујте металне предмете у аутомобилу;
* Избјегавајте поплављене путеве;

*Удаљеност од олује можете процијенити кроз сљедеће кораке:*

* Израчунајте вријеме између сјевања и грома у секунди;
* Израчунато вријеме подијелите са три како бисте израчунали удаљеност олује у километрима;

Ова удаљеност је индикативна, јер се олује могу појавити веома брзо изнад ваше области. Предузмите све што је неопходно прије него што олуја захвати ваше подручје. Упамтите, сва поменута правила повећања сигурности могу само умањити ризик од потенцијалне штете и губитака. Атмосферска пражњења су опасна, непредвидива и сигурност никад није апсолутно загарнатована.